text: Søn anbragt på psykiatrisk afdeling efter drab på sin far
  19 september 2016 kl. 12.23
  En 22-årig er blevet dømt til anbringelse på en psykiatrisk afdeling efter at han dræbte sin far tilbage i 2014.
  Den 22-årige mand fra det nordlige Esbjerg er blevet dømt for at have kvalt sin 63-årige far. Manden nægtede sig i retten skyldig i manddrab og fortalte at han handlede i nødværge.
  Manden erkendte sig dog skyldig i usømmelig omgang med lig. Efter drabet blev farens lig svøbt i plastik og anbragt i et skab, hvor det lå i cirka tre måneder.
  